
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2025. (VI. 19.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2025. június 13.

Horinka László s.k.

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntés végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	43/2025
	2025.04.11
	Katona József utca 1258 hrsz.-ú építési telek értékesítése
	2025. június 6.
	Végrehajtva

	69/2025
	2025.05.12
	Pályázat benyújtása a KAP-RD57-043-2-25 Helyi fejlesztések támogatása című felhívásra - Játszótérfejlesztési program Sülysápon
	2025. május 20.
	Végrehajtva


II. Tájékoztató az előző ülés óta történt fontosabb eseményekről
Május 27-én a Ceglédi Tankerületi Központ meghívására Cegléden részt vettem a Központ, polgármestereknek szerevezett tájékoztató előadásán, ahol egyebek között az iskoláinkat is érintő, TOP_Plusz forrásból megvalósuló fejlesztések műszaki tartalmáról és ütemezéséről is tájékoztatást kaptam.
Május 31-én a Sülysápról rajtoló Mackó-túrán közel 400-an vettek részt, másnap, június 1-jén pedig, az első sülysápi kerékpáros felvonuláson, közel 120 fő tekerte körbe a várost.
Június elején a városüzemeltetés megkezdte a virágágyások kitakarítását és a nyári virágok beültetését.
Június 3-án Azbej Tristan, az üldözött keresztények megsegítéséért és a Hungary Helps Program megvalósításáért felelős államtitkár tartott előadást a tápiósülyi római katolikus plébánián.
Június 4-én a Trianon bástyánál emlékeztünk meg a 105 évvel ezelőtt szétszakított magyarság összetartozásáról.
Ugyanezen a napon a művelődési központban köszöntöttük egy vacsora keretében a sülysápi intézményekben dolgozó pedagógusokat Pedagógusnap alkalmából.
Június 5-én a Versenyképes Járások Programról egyeztettünk a járás polgármestereivel Nagykátán. A két járási programot együttesen figyelembe véve megállapodtunk a források lakosságarányos felosztásában.
Június 6-án részt vettem a Dózsa György utcai és a Vasút utcai óvoda, május 30-án pedig a Mátyás király utcai és a Balassi Bálint utcai óvoda ballagási ünnepségén.
Június 11-én a Versenyképes Járások Program második körében sikeresen benyújtásra került a támogatási igény mind a közbiztonsági, mind pedig a közlekedésbiztonsági járási projekt vonatkozásában.
Június 11-13. között a Települési Önkormányzatok Országos Szövetsége által szervezett Regionális Polgármesteri Fórumon vettem részt Szarvason, ahol több önkormányzatokat érintő aktuális kérdésről kaphattunk információkat.
Sülysáp, 2025. június 13.

Horinka László s.k.

polgármester

